
Ministru kabineta sēdes protokollēmums

Plāna projekts "Pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2023. līdz 2025. gadam"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas procesā atbildīgajām institūcijām sagatavot un iesniegt Finanšu ministrijā priekšlikumus Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2023. līdz 2025. gadam (turpmāk – plāns) ieviešanai nepieciešamā papildu finansējuma pārdalei bāzes ietvaros no budžeta resora “74. Gadskārtējā valsts budžeta izpildes procesā pārdalāmais finansējums” programmas 10.00.00 “Noziedzīgi iegūtu līdzekļu legalizācijas un terorisma finansēšanas novēršana” uz attiecīgajām budžeta programmām un apakšprogrammām 2023., 2024., 2025. un turpmākajiem gadiem atbilstoši plānam šādā apmērā:
· 3.1. 2023. gadam 2 543 981 euro apmērā, tai skaitā:
· 3.1.1. Iekšlietu ministrijas budžeta programmā 43.00.00 “Finanšu izlūkošanas dienesta darbība” 448 478 euro apmērā;
· 3.1.2. Ekonomikas ministrijas budžeta apakšprogrammā 26.01.00 “Iekšējais tirgus un patērētāju tiesību aizsardzība” 361 955 euro apmērā;
· 3.1.3. Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 754 167 euro apmērā;
· 3.1.4. Tieslietu ministrijas budžeta apakšprogrammā 03.01.00 “Tiesu administrēšana” 285 929 euro apmērā, budžeta apakšprogrammā 06.01.00 “Juridisko personu reģistrācija” 494 770 euro apmērā, budžeta apakšprogrammā 09.07.00 “Oficiālās publikācijas un tiesiskās informācijas nodrošināšana” 118 718 euro apmērā un budžeta apakšprogrammā 09.01.00 “Valsts valodas aizsardzība” 5 760 euro apmērā;
· 3.1.5. Prokuratūras budžeta programmā 01.00.00 “Prokuratūras iestāžu uzturēšana” 74 204 euro;
· 3.2. 2024. gadam 2 039 328 euro apmērā, tai skaitā:
· 3.2.1. Iekšlietu ministrijas budžeta programmā 43.00.00 “Finanšu izlūkošanas dienesta darbība” 995 644 euro apmērā;
· 3.2.2. Ekonomikas ministrijas budžeta apakšprogrammā 26.01.00 “Iekšējais tirgus un patērētāju tiesību aizsardzība” 361 955 euro apmērā;
· 3.2.3. Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 529 371 euro apmērā;
· 3.2.4. Tieslietu ministrijas budžeta apakšprogrammā 06.01.00 “Juridisko personu reģistrācija” 27 880 euro apmērā, budžeta apakšprogrammā 09.07.00 “Oficiālās publikācijas un tiesiskās informācijas nodrošināšana” 118 718 euro apmērā un budžeta apakšprogrammā 09.01.00 “Valsts valodas aizsardzība” 5 760 euro apmērā;
· 3.3. 2025. gadam un turpmāk katru gadu 2 020 488 euro apmērā, tai skaitā:
· 3.3.1. Iekšlietu ministrijas budžeta programmā 43.00.00 “Finanšu izlūkošanas dienesta darbība” 995 644 euro apmērā;
· 3.3.2. Ekonomikas ministrijas budžeta apakšprogrammā 26.01.00 “Iekšējais tirgus un patērētāju tiesību aizsardzība” 361 955 euro apmērā;
· 3.3.3. Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 529 371 euro apmērā;
· 3.3.4. Tieslietu ministrijas budžeta apakšprogrammā 06.01.00 “Juridisko personu reģistrācija” 9 040 euro apmērā, budžeta apakšprogrammā 09.07.00 “Oficiālās publikācijas un tiesiskās informācijas nodrošināšana” 118 718 euro apmērā un budžeta apakšprogrammā 09.01.00 “Valsts valodas aizsardzība” 5 760 euro apmērā.
· 4. Pieņemt zināšanai, ka plāna ieviešanai nepieciešams Finanšu izlūkošanas dienestam no 2023. gada izveidot 10 pastāvīgas amata vietas (10 amata vietas, kuras bija ieviestas līdz 2022. gada beigām). Amata vietas ieviest, nepalielinot Iekšlietu ministrijai noteikto kopējo amata vietu skaitu (samazināt budžeta apakšprogrammā 06.01.00 “Valsts policija” plānoto amata vietu skaitu par 10 amata vietām).
· 5. Pieņemt zināšanai, ka finansējums pasākumu plānā paredzētajiem pasākumiem aprēķināts indikatīvi un var tikt precizēts atbilstoši faktiskajai situācijai, veicot finansējuma pārdales starp budžeta programmām, apakšprogrammām, pasākumiem un izdevumu ekonomiskās klasifikācijas kodiem, bet nepārsniedzot budžeta resora 74. “Gadskārtējā valsts budžeta izpildes procesā pārdalāmais finansējums” programmā 10.00.00 "Noziedzīgi iegūtu līdzekļu legalizācijas un terorisma finansēšanas novēršana" plānotā finansējuma apmēru.
· 6. Ja institūcijai, īstenojot pasākumu plānā paredzētos pasākumus, kuru izpildes termiņš ir terminēts, kārtējā gada laikā izveidojas finansējuma ietaupījums, un to nav iespējams pārdalīt citiem ar šī plāna īstenošanu saistītiem pasākumiem, tas pārdalāms uz budžeta resora 74. "Gadskārtējā valsts budžeta izpildes procesā pārdalāmais finansējums" programmu 10.00.00 "Noziedzīgi iegūtu līdzekļu legalizācijas un terorisma finansēšanas novēršana".

